สังคมข่าวหุ้น
ดัชนีหุ้นไทยปิดตลาด 1,566.53 จุด ลดลง 2.42 จุด มูลค่าซื้อขาย 32,222 ล้านบาท แรงกดดันจาก Sentiment เชิงลบต่างประเทศ สัปดาห์นี้ดัชนีหุ้นไทยมีโอกาสแกว่งไซด์เวย์ ภายใต้แรงกดดันจากคดีรับจำนำข้าว พร้อมให้แนวรับ 1,560 จุด แนวต้าน 1,575 จุด...

21 ส.ค. 2560

เล็กเซียวหงส์
ดัชนีหุ้นไทยปิดตลาด 1,566.53 จุด ลดลง 2.42 จุด มูลค่าซื้อขาย 32,222 ล้านบาท แรงกดดันจาก Sentiment เชิงลบต่างประเทศ สัปดาห์นี้ดัชนีหุ้นไทยมีโอกาสแกว่งไซด์เวย์ ภายใต้แรงกดดันจากคดีรับจำนำข้าว พร้อมให้แนวรับ 1,560 จุด แนวต้าน 1,575 จุด…
*…MTLS สถานการณ์ราคาหุ้นยังไม่ดีขึ้น แม้ซีอีโอใหญ่ “ชูชาติ เพ็ชรอำไพ” ออกมาย้ำนักย้ำหนาว่าหนี้ตั๋ว B/E มูลค่า 5,000 ล้านบาท “ไม่มีปัญหา” ตอนนี้เตรียมการไว้หมดแล้ว ด้วยวงเงินกู้จากแบงก์ 5,000 ล้านบาท และเตรียมออกหุ้นกู้อีก 3,500 ล้านบาท เอาเป็นว่าหนี้ตั๋ว B/E จะแปลงเป็นหนี้ระยะยาวทั้งหมดเลย..อ้าวเข้าใจตรงกันนะ..!…
*…JSP ชิงออกตัวแจ้งแผนชำระหนี้ตั๋ว B/E จำนวน 210 ล้านบาท และหุ้นกู้ที่ครบอายุในไตรมาส 4/60 ราว 700 ล้านบาท ภายในปีนี้ ซีอีโอใหญ่ “สิทธิพร รัตนาภรณ์” การันตีไม่มีการต่ออายุ พร้อมชำระทั้งหมดเพื่อปรับโครงสร้างทางการเงินให้มีเสถียรภาพและลดต้นทุน ตั้งเป้า D/E ปีนี้เหลือ 1.3 เท่า จากปีก่อน 1.48 เท่า ส่วนภาระหนี้รวม 7,500 ล้านบาท..ชัดอย่างงี้คงไม่มีข่าวลือเหมือนหุ้น MTLS อีกนะ…
*…TPIPP ราคาวิ่งรับข่าวลงนามสัญญาซื้อขายไฟฟ้ากับกฟผ.อีก 90 เมกะวัตต์ ใช้ขยะเป็นเชื้อเพลิงหลักและใช้ความร้อนทิ้งจากกระบวนการผลิตปูนซีเมนต์เป็นเชื้อเพลิงเสริมได้รับค่าพลังงานไฟฟ้าพื้นฐานและส่วนเพิ่มราคารับซื้อค่าไฟฟ้า (ADDER) อัตรา 3.50 บาท/กิโลวัตต์-ชั่วโมง ระยะเวลา 7 ปี เริ่มต้นซื้อขายไฟฟ้า (SCOD) 2 ต.ค. 60 แบบนี้ไตรมาส 4/60 กำไรงามอย่างแน่นอน…
*…BDMS เตะตาหลายโบรกเกอร์ หลังมองภาพรวมธุรกิจโรงพยาบาลจะดีขึ้นช่วงครึ่งปีหลัง ไฮไลต์อยู่ที่ไตรมาส 3/60 เป็นช่วงไฮซีซั่น (ฤดูฝนและอากาศมีการเปลี่ยนแปลงบ่อย) ทำให้ไตรมาส 3/60 กำไร BDMS จะดีสุดรอบปีนี้ พร้อมราคาเป้ามายเฉลี่ย 20-23 บาท..ใครไม่ชอบเข้าโรงพยาบาลก็ซื้อหุ้นโรงพยาบาลก็ได้นะ..อิอิ…
*…BCP ดูน่าสนใจยิ่งขึ้น เมื่อซีอีโอใหญ่ “ชัยวัฒน์ โควาวิสารัช” มั่นใจ EBITDA ปีนี้เติบโต 20% จากระดับ 11,000 ล้านบาท เมื่อปีก่อน ส่วนครึ่งปีแรกทำ EBITDA ได้แล้ว 6,590 ล้านบาท เพิ่มขึ้น 20% จากช่วงเดียวกันปีก่อน อีกไฮไลต์นั่นคือค่าการกลั่นเพิ่มขึ้นเป็น 7 เหรียญต่อบาร์เรล…
*…PTT ข่าวดีมาแล้วประกาศจ่ายเงินปันผลครึ่งแรก อัตราหุ้นละ 8.00 บาท รวมเป็นเงินทั้งสิ้นประมาณ 22,850 ล้านบาท หรือคิดเป็น 29.80% ของกำไรสุทธิ กำหนดขึ้นเครื่องหมาย XD 31 ส.ค. 60 และจ่ายเงินปันผล 15 ก.ย. 60 ดูจากราคาหุ้นล่าสุดผลตอบแทนจากเงินปันผลเฉลี่ย 2% เลยทีเดียว..
.*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น